Al grasp al ze la part legnosa aonde che ze tacadi i garnei de ua. La so sagoma la definiss anca quela de la rejota. De solito al grasp al ze vert e ligadis, ma ten serte sort de ua negra al pol esser anca ross o gial, almanco 'te la part del manech. te la donta intrà al cau e al grasp ghe n'è an grop in corispondensa del qual se crea an punto debol. Al ze proprio ten sto posto che se pol destacar la rejota da la vit sensa doperar la forsess. Al grasp no el dà gnisun contributo ne' al vin ne' gnanca a ła sgnapa, ma aderetura te el primo caxo al siede asidi e tanini che i tira al vin trist. Al ze par sto motiu che al dì de incoi ghe n'è gramołe che, dopo de spacar i garnei de ua, łe separa direte al grasp dal resto de ła rejota.